### 11.    Beslutning om ekspropriation i forbindelse med etablering af en ny vej og tilslutning mellem [adresse] og [adresse]

**Åbent**

Sagsnr.: 326-2021-33833       J.nr.: 05.00.00           Dokumentnr.:
326-2021-199905

**Sagstype**

Beslutning.

**Resume og sagens baggrund**

I forbindelse med udviklingen af erhvervsområdet ved
[adresse] er det blevet aktuelt at etablere en ny vej mellem [adresse] og
[adresse]. Tilslutningen
fra [adresse] til [adresse] forventes at ske i et kanaliseret T-kryds eller i en
rundkørsel. I
den forbindelse vurderes det, at der kan være behov for arealerhvervelse, og
der skal træffes en principiel beslutning om, at arealerne kan erhverves via
ekspropriation, hvis det ikke er muligt at indgå frivillige aftaler herom.

**Indstillinger**

Direktøren indstiller,

1.
at de nødvendige arealer til anlæggelse
af et nyt kryds ved [adresse] kan erhverves ved ekspropriation under henvisning
til vejlovens kapitel 10, hvis der ikke kan opnås en frivillig aftale herom, og

2.
at Teknik- og Miljøudvalget udpeger et
medlem af udvalget til eventuel deltagelse i åstedsforretninger.

**Behandling**

Teknik- og Miljøudvalget,
Økonomiudvalget, Kommunalbestyrelsen.

**Sagsfremstilling**

I forbindelse med etablering af en
ny vej mellem [adresse] og [adresse] og etablering af et nyt kryds ved [adresse]
vurderes det, at der vil være behov for at erhverve arealer med henblik på at
skabe plads til det nye kryds.

Der vil som udgangspunkt blive
arbejdet for indgåelse af frivillige aftaler om arealerhvervelsen. Hvis dette
imidlertid ikke kan lykkes, vil der være behov for, at erhvervelsen kan
foretages via ekspropriation. Ekspropriation kan foretages med hjemmel i
vejlovens kapitel 10.

Omfanget af behovet for at
erhverve areal vil blive nærmere opgjort, når de enkelte delprojekter er blevet
detailprojekteret. Der er endnu ikke truffet beslutning om den endelige
udformning af krydsløsningen, og flere løsningsmuligheder overvejes.

Administrationen anbefaler, at der
træffes beslutning om, at arealerhvervelsen kan foretages via ekspropriation,
hvis det ikke er muligt at indgå frivillige aftaler, og at Teknik- og
Miljøudvalget udpeger en repræsentant til eventuel deltagelse i åstedsforretninger.

**Økonomiske konsekvenser**

Ingen økonomiske konsekvenser. Udgifterne til
ekspropriationsforretningen og arealerhvervelsen afholdes inden for den afsatte
anlægsøkonomi.